**Pahan vanki** (engl. *Hush*) on Jonathan Darbyn ohjaama yhdysvaltalainen psykologinen jännityselokuva, joka sai ensi-iltansa vuonna 1998. Jännityselokuvan pääosissa ovat Jessica Lange, Gwyneth Paltrow ja Johnathon Schaech. *Pahan vanki* on ohjaaja Jonathan Darbyn esikoisohjaus elokuvassa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
New Yorkissa asuva tuore aviopari, Helen (Gwyneth Paltrow) ja hänen aviomiehensä Jackson (Johnathon Schaech), muuttavat Helenin tultua raskaaksi Jacksonin kotitilalle Kentuckyn maaseudulle. Suurta hevostilaa ja kartanoa emännöi Jacksonin elämän toinen nainen, Martha-äiti (Jessica Lange). Aluksi Helenin ja Marthan välit ovat hyvät, mutta raskauden edetessä kaikki kuitenkin muuttuu, eikä Martha enää olekaan unelma-anoppi. Kun Helen on synnyttänyt lapsensa, Marthan synkkä menneisyys ja hengenvaaralliset katalat suunnitelmat alkavat paljastua. Äitiään suuresti rakastava Jackson ei huomaa mitään, joten Helenin ainoa tuki ja turva on vanhainkodissa asusteleva Alice-isoäiti, joka tuntee Marthan salaisuudet.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Jessica Lange  | … |  Martha Baring
  |
|  Gwyneth Paltrow  | … |  Helen Baring
  |
|  Johnathon Schaech  | … |  Jackson Baring
  |
|  Nina Foch  | … |  Alice Baring
  |
|  Debi Mazar  | … |  Lisa
  |
|  Kaiulani Lee  | … |  sisar O’Shaughnessy
  |
|  David Thornton  | … |  Gavin
  |
|  Hal Holbrook  | … |  tohtori Franklin Hill
  |
|  Richard Lineback  | … |  Hal Bentall
  |
|  Richard Kohn  | … |  Clayton Richards
  |
|  Faith Potts  | … |  Georgina Richards
  |

Tuotanto
--------

*Pahan vanki* kuvattiin Technicolor-elokuvausmenetelmällä Virginian Charlottesvillessa, Culpeperissa ja Orangessa. Elokuvan kuvaukset alkoivat 15. huhtikuuta 1996 ja päättyivät 19. kesäkuuta 1996. Elokuvan tuotantoyhtiönä toimi TriStar Pictures.

Soundtrack
----------

Intrada julkaisi elokuvan rajoitetun soundtrack-albumin 12. marraskuuta vuonna 2012.

| Raita | Kappale | Kesto | Säveltäjä |
| --- | --- | --- | --- |
| 1. | "Hush" | 18:32 | Christopher Young |
| 2. | "Little Baby" | 4:41 |
| 3. | "Don’t" | 7:56 |
| 4. | "You" | 3:43 |
| 5. | "Cry" | 5:39 |
| 6. | "Mama’s Gonna" | 10:36 |
| 7. | "Buy You" | 4:44 |
| 8. | "A" | 4:37 |
| 9. | "Hush (Concert Suite)" | 15:01 |
|

Julkaisu ja vastaanotto
-----------------------

*Pahan vanki* sai ensi-iltansa kaksi vuotta valmistumisensa jälkeen kotimaassaan Yhdysvalloissa 6. maaliskuuta vuonna 1998. Suomessa elokuvaa ei esitetty elokuvateattereissa, mutta se julkaistiin VHS:lle 18. marraskuuta vuonna 1998. Tuotantoyhtiönä toiminut TriStar Pictures toimi myös elokuvan levittäjänä Yhdysvalloissa vuonna 1998. *Pahan vanki* tuotti Yhdysvalloissa ilmestymisvuonnaan 13 583 690 dollaria.

*Pahan vanki* sai pääasiassa kielteiset arvostelut kriitikoilta. Elokuvan kielteisistä arvosteluista huolimatta esimerkiksi Roger Ebert ylisti Jessica Langen roolisuoritusta. Lange oli ehdolla roolistaan Razzie-palkintoon huonoimmasta naispääosasta.

Rotten Tomatoes -sivustolla elokuvalla on "mätä" 13 prosentin arvosana, joka perustuu kolmeenkymmeneenyhdeksään arvosteluun.
Metacriticissä elokuvalla on arvosanana 18, joka perustuu neljääntoista arvosteluun. Nykyisin *Pahan vanki* on saanut jonkinlaisen kulttielokuvan aseman.

*Pahan vanki* on julkaistu VHS:lle, DVD:lle ja Blu-raylle.

Lähteet
-------

1. 1 2 3  Hush (1998) *rottentomatoes.com*. Rottentomatoes.com. Viitattu 31.3.2014. (englanniksi)
2. 1 2 3  Hush (1998) *allmovie.com*. Allmovie.com. Viitattu 31.3.2014. (englanniksi)
3. 1 2 3 4  HUSH (1998) *tcm.com*. TCM.com. Viitattu 31.3.2014. (englanniksi)
4. 1 2  Hush (1998) *elonet.fi*. Elonet.fi. Viitattu 31.3.2014. (suomeksi)
5. 1 2  Hush *boxofficemojo.com*. Boxofficemojo.com. Viitattu 31.3.2014. (englanniksi)
6. ↑  HUSH *rogerebert.com*. Rogerebert.com. Viitattu 31.3.2014. (englanniksi)
7. ↑  Hush *metacritic.com*. Metacritic.com. Viitattu 31.3.2014. (englanniksi)

Aiheesta muualla
----------------

* *Pahan vanki* Internet Movie Databasessa. (englanniksi)
* *Pahan vanki* Elonetissä.
* *Pahan vanki* AllMoviessa. (englanniksi)
* *Pahan vanki* Box Office Mojossa (englanniksi)
* *Pahan vanki* Rotten Tomatoesin sivuilla (englanniksi)
* *Pahan vanki* TCM Movie Databasessa (englanniksi)
* *Pahan vanki* Metacriticissä (englanniksi)